Երեխաների խնամքի ու դաստիարակության կազմակերպման կարևոր ձևերից մեկը որդեգրումն է: ՀՀ ընտանեկան օրենսգրքի համաձայն` որդեգրողը և որդեգրվածը ձեռք են բերում ծնողի և զավակի համար օրենքով նախատեսված իրավունքներ և պարտավորություններ: Արդյոք աշխատանքի և սոցիալական հարցերի նախարարությունն աջակցո՞ւմ է այն հաշմանդամություն ունեցող ծնողներին, ովքեր ցանկանում են երեխա որդեգրել: Աշխատանքի և սոցիալական հարցերի նախարար Արտեմ Ասատրյանը, պատասխանելով մեր հարցին, ասաց. «Մեր նախարարությունը ոչ մի արտոնություն չի սահմանել այն հաշմանդամություն ունեցող ծնողների համար, ովքեր ուզում են երեխա որդեգրել: Հիմա մշակում ենք փաթեթ, որ երեխաները չհանձնվեն մանկատուն, այդ ինստիտուցիոնալ խնդիրների լուծման հետ նաև կքննարկվի հաշմանդամություն ունեցող ծնողներին արտոնություններ տալու հարցը»: